hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk fr en hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ne bg new bn ca mzn hbs_lat da el eo es eu fa fr lt he hi id it ja ta ko lv en ml ms my nl nb cs pl pt ro ru si en sl sq hbs_lat sv ta th tr fy uz vi zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. június 6.
Ugrás a navigációhoz Ugrás a kereséshez
A 404-es hiba vagy Nem található hibaüzenet egy HTTP válaszkód, ami azt jelzi, hogy a kliens kapcsolatba tudott lépni a szerverrel, de a böngésző által kért állomány nem található. A 404-es hibakód nem keverendő össze a "Nem található" hibával, ahol maga a kapcsolat sem jön létre. Egy másik hasonló kód a "410: Eltűnt" hibakód, ami azt jelenti, hogy a kért weboldal véglegesen megszűnt. A 404-es hiba nem zárja ki annak lehetőségét, hogy a kért tartalom, ha az valaha elérhető volt, a jövőben talán ismét elérhetővé válik.
Amikor HTTP-n keresztül kommunikálunk, a szervernek kötelessége, hogy reagáljon a kérésünkre. Ha például egy webböngésző egy HTML-dokumentumot (weblapot) szeretne letölteni, akkor egy számszerű válaszkódot és egy választható, szükséges vagy nem engedélyezett üzenetet küld vissza. A 404-es kódban az első 4-es a klienshibát jelzi, például a felhasználó elgépelte az URL-címet. A következő két számjegy a bekövetkezett hibára utal. A HTTP-ben használt háromjegyű hibakódok hasonlítanak például az FTP-ben vagy az NNTP-ben használtakra.
Képernyőkép a Wikipédia oldalon bekövetkezett 404-es hibáról
A HTTP esetében a 404-es állapotkódot egy, a felhasználó számára érthetőbb leírás is követi. Ez általában a "Nem található"[1] üzenet, amit sok webszerver egy speciális HTML oldal keretében jelenít meg, ahol a hibakód és a leírás is olvasható.
A 404-es hibakód legtöbbször akkor következik be, ha a weblapot elköltöztették, vagy törölték, de lehet átmenetileg fennálló hiba is. Az első esetben jobb állapotkód a 301: Véglegesen áthelyezve, amely át is tudja irányítani a felhasználót az új helyre. A második esetben pedig a 410: Eltűnt válasz a helyesebb. Mivel ezekhez az állapotkódokhoz speciális beállítások szükségesek, a webszerverek nagy része nem használja őket.
A 404-es hibák nem összetévesztendőek a DNS hibákkal, ami akkor következik be, ha a megadott URL-cím egy olyan szerverre mutat, ami nem létezik. 404 esetében a szerver létezik, de nem találta a kért weblapot.
A webszerverek általában be vannak állítva, hogy felhasználóbarátabb módon jelezzék a hibát. Ez jelenthet egy természetesebb hibaleírást, a főoldal nevét, esetenként keresődobozt, hogy a nem található oldalt megkereshessük, máshol.
Az Internet Explorer (7-es verzió előtt) habár nem jelenít meg egyéni hibalapokat 512 bájtos méret alatt, „barátságosabb" hibajelentést ad a felhasználónak. A Google Chrome hasonló elven működik, a 404-es hibalapot egy alternatív lappal helyettesíti, ahol a felhasználók különböző segítségeket olvashatnak a weboldal megtalálásához.
Számos weboldal küld a felhasználónak további információkat a hibalapon. Például megjelenítenek egy linket a főoldalra, keresődobozt helyeznek el, amellyel az oldalon lehet keresni. Sok ilyen kiegészítés létezik, amelyekkel segíteni lehet a felhasználónak, hogy megtalálja a keresett weblapot.[2]
↑ 6.1.1 Status Code and Reason Phrase. (Hozzáférés: 2010. január 21.)
↑ Swenson, Sahala: Make your 404 pages more useful. Official Google Webmaster Central Blog. Google, Inc, 2008. augusztus 19. (Hozzáférés: 2010. január 21.)
A Wikimédia Commons tartalmaz 404-es hiba témájú médiaállományokat.
Segítség a 404-es HTTP hibakódhoz
HTTP 404-es hiba - Microsoft Support
Informatikai portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=404-es_hiba&oldid=23931941”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. június 6., 19:06
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.